78. dodjela "Zlatnog globusa"
78. dodjela Zlatnog globusa obilježila je najbolja ostvarenja u filmu i američkoj televiziji tokom 2020. godine, po izboru Udruženja holivudskih stranih novinara. Ceremonija se održala 28. februara 2021. godine u hotelu The Beverly Hilton na Beverly Hillsu, Kalifornija, skoro dva mjeseca kasnije nego što je uobičajeno zbog negativnih posljedica pandemije COVID-19 na film i televiziju.Ceremonija se uživo emitirala na TV-mreži NBC u Sjedinjenim Državama, i ovo je bila prva ceremonija koja se održala na dvije lokacije, čiji je domaćin bila Tina Fey, koja se javljala iz [Rainbow Room]]a iz New York Citya i Amy Poehler sa The Beverly Hiltona na Beverly Hills, Kalifornija. Spisak nominiranih je objavljen 3. februara 2021. Jane Fonda i Norman Lear proglašeni su dobitnicima počasnih nagrada Nagrada "Cecil B. DeMille" i Nagrada "Carol Burnett" respektivno. Sa četiri pobjede, Kruna je osvojio najviše nagrada na ceremoniji, uključujući i Zlatni globus za najbolju televizijsku seriju - drama. Schitt's Creek i Kraljičin gambit osvojili su po dvije nagrade. U kategoriji filma Borat naknadni filmofilm, Zemlja nomada i Duša 'osvojili su po dvije nagrade; Zemlja nomada u kategoriji najbolji film - drama i Borat naknadni filmofilm u kategoriji najbolji film - mjuzikl ili komedija.